L'aislamiento d'os bulgaros se crebará dende a segunda metat d'o sieglo XVIII por contacto con os rusos, que abanzaban enta o sud desgastando l'Imperio Otomán. En a guerra de 1768 entre l'Imperio Otomán y l'Imperio Ruso, as tropas rusas plegarán dica Bulgaria y en 1774 vencerán a los otomans en a batalla de Chumla. Por o tractau de Küçük-Kaynarca Rusia s'adchudica o poder de protección d'os cristians ortodoxos de l'Imperio Otomán.